 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 29. augustā Nr. 528**

(protokols Nr. 18, 41. p.)

**Par finansiālu atbalstu grāmatas “Kā ozols, kā liepa, pie Aiviekstes. Jānim Gavaram 100” izdošanai**

Madonas novada pašvaldībā saņemts biedrības “Kultūras atbalsta un attīstības biedrība @kultūrvieta”, reģ. Nr. 40008298756, iesniegums (reģistrēts Madonas novada pašvaldībā 12.08.2024. ar Nr. 2.1.3.1/24/2913) ar lūgumu finansiāli atbalstīt grāmatas “Kā ozols, kā liepa, pie Aiviekstes. Jānim Gavaram 100” izdošanu.

Grāmata ietver Jāņa Gavara biogrāfiju, Ilzes Indrānes, Pētera Jurciņa, Elīnas Koļesņikovas, Alberta Antes u.c. atmiņu stāstus, fotogrāfijas un ilustrācijas, 100 Jāņa Gavara dzejoļu izlasi, kā arī vērtīgāko ieguvumu - 20 dažādu komponistu dziesmu nošu digitālos salikumus, kopā 150 lpp. Izdevums ar nosaukumu “Kā ozols, kā liepa, pie Aiviekstes. Jānim Gavaram 100” iecerēts ne tikai kā veltījums dzejniekam Jānim Gavaram simtgadē, grāmata uzskatāma arī par Madonas novada kultūras mantojumu saglabājošu un popularizējošu. Izdevums sasaucas arī ar gaidāmo Madonas pilsētas simtgadi, jo dzejnieka Jāņa Gavara radošā darbība bija tiešā veidā saistīta ar Madonu, kur dzejnieks strādāja jauno autoru apvienībā un iedvesmoja jaunos literātus, bija Madonas novadpētniecības un mākslas muzeja darbinieks.

Grāmatas tirāža 300 eksemplāri. Izdošanas kopējās tipogrāfijas izmaksas sastāda EUR 3428,00 (*trīs tūkstoši četri simti divdesmit astoņi euro 00 centi*).

Noklausījusies sniegto informāciju, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Rūdolfs Preiss, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

Piešķirt biedrībai “Kultūras atbalsta un attīstības biedrība @kultūrvieta”, reģ. Nr. 40008298756, finansiālu atbalstu EUR 342,80 (*trīs simti četrdesmit divi euro 80 centi*) apmērā grāmatas “Kā ozols, kā liepa, pie Aiviekstes. Jānim Gavaram 100” izdošanai no Attīstības nodaļas 2024. gada kultūras jomas budžeta koda 1501.05 / A00171 “*Atbalsts Madonas novada autoru grāmatu izdošanai, jaunradei*”.

 Domes priekšsēdētājs A. Lungevičs

*Vogina 20204906*